CELEX: 62011TN0498
Language: da
Date: 2011-09-16 00:00:00
Title: Sag T-498/11: Sag anlagt den 16. september 2011 — Evropaïki Dynamiki mod Kommissionen

26.11.2011   
            
            
               DA
            
            
               Den Europæiske Unions Tidende
            
            
               C 347/37
            
         Sag anlagt den 16. september 2011 — Evropaïki Dynamiki mod Kommissionen
   (Sag T-498/11)
   2011/C 347/68
   Processprog: engelsk
   
      Parter
   
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis og M. Dermitzakis)
   
      Sagsøgte: Europa-Kommissionen
   
      Sagsøgerens påstande
   
   
               —
            
            
               Annullation af den afgørelse, der er truffet af Den Europæiske Unions Publikationskontor, om afvisning af det tilbud, der er afgivet af sagsøgeren i forbindelse med den særlige udbudsprocedure nr. 1369 »Omlægning af OLAF's hjemmeside« til opfyldelse af kontrakt nr. 10224, sektion 1, om levering af tjenesteydelser indenfor en rammeaftale med flere kontrahenter, og de tilknyttede afgørelser fra Publikationskontoret, navnlig afgørelsen om at tildele den omhandlede kontrakt til den valgte tilbudsgiver og udvalgte kontrahent.
            
         
               —
            
            
               Publikationskontoret pålægges at betale sagsøgeren 31 977 EUR i erstatning.
            
         
               —
            
            
               Ydermere pålægges Publikationskontoret at betale sagsøgeren 20 000 EUR i erstatning for den fortabte mulighed og for krænkelse af sagsøgerens omdømme og troværdighed, og
            
         
               —
            
            
               Publikationskontoret tilpligtes at betale sagens omkostninger samt andre omkostninger og udgifter, som er påløbet i forbindelse med denne sag.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende vedrører tilsidesættelse af begrundelsespligten i henhold til finansforordningens artikel 100, stk. 2.
            
         
               2)
            
            
               Andet anbringende vedrører tilsidesættelse af udbudsspecifikationerne med anvendelse af tildelingskriteriet i strid med finansforordningens artikel 97 og med gennemførelsesbestemmelsernes artikel 138.
            
         
               3)
            
            
               Tredje anbringende vedrører anlæggelsen af et åbenbart fejlagtigt skøn, uklare og ubegrundede kommentarer fra bedømmelsesudvalget, ændring af de tildelingskriterier, der var indeholdt i den oprindelige udbudsbekendtgørelse, og manglende information til tilbudsgiverne i rette tid om kriterier, der blev tilføjet efterfølgende.